Bobby Hull

Robert Marvin ”Bobby” Hull O.C. (3. tammikuuta 1939 Pointe Anne, Ontario, Kanada – 30. tammikuuta 2023) oli kanadalainen jääkiekkoilija, pelipaikaltaan vasen laitahyökkääjä. Häntä pidetään yleisesti yhtenä kautta aikain parhaista jääkiekkoilijoista. Hänet tunnettiin muun muassa kovasta ja tarkasta lyöntilaukauksestaan ja fyysisestä pelityylistään. Hull ja hänen joukkuekaverinsa Stan Mikita olivat ensimmäiset jääkiekon pelaajat, jotka käyristivät mailaansa. == Ura == Hull aloitti NHL-uransa vuonna 1957 Chicago Black Hawksissa. The Golden Jet voitti urallaan Stanley Cupin mestaruuden kerran, vuonna 1961. Hän pelasi alun perin numerolla 16, Chicagon voittaessa Stanley Cupin numerolla 7 ja lopulta numerolla 9, jonka Black Hawks (vuodesta 1986 Blackhawks) jäädytti vuonna 1983. Vuonna 1966 Hullista tuli ensimmäinen NHL-pelaaja, joka on tehnyt enemmän kuin 50 maalia yhden runkosarjakauden aikana. Hän pelasi 23 kautta ammattilaisena vuodesta 1957 vuoteen 1980 ja teki NHL:ssä yhteensä 1170 runkosarjapistettä (610 maalia ja 560 syöttöä) 1063 ottelussa ja 129 pudotuspelipistettä (62 maalia ja 67 syöttöä) 119 ottelussa. Vuonna 1972 Hull siirtyi Blackhawksista Winnipeg Jetsiin NHL:n kanssa kilpailleeseen WHA-liigaan. Hän voitti seurassa kolme WHA:n mestaruutta (1976, 1978 ja 1979). Kun WHA lakkautettiin vuonna 1979, Hull palasi NHL:ään vielä kaudeksi 1979–1980, jolloin hän pelasi Winnipeg Jetsissä ja Hartford Whalersissa. Hän teki WHA:n runkosarjassa yhteensä 638 pistettä (303 maalia ja 335 syöttöä) 411 ottelussa ja pudotuspeleissä 80 pistettä (43 maalia ja 37 syöttöä) 60 ottelussa. 2000-vuosikymmenellä WHA:ta oltiin käynnistämässä uudelleen ja Hull nimettiin sen komissaariksi. Uuden WHA:n piti alkuperäisten suunnitelmien mukaan käynnistyä vuonna 2004, mutta liigan uusi alku ei lopulta toteutunut. WHA:han siirtymisen vuoksi Hullia ei valittu Kanadan joukkueeseen vuoden 1972 Summit Series -ottelusarjaan, jossa Kanada pelasi Neuvostoliittoa vastaan. Sen sijaan hän oli mukana WHA:n pelaajista koostuneessa Kanadan joukkueessa vuoden 1974 ottelusarjassa, jonka WHA hävisi 3–5. Hull oli maansa avainpelaajia Kanadan voittaessa Kanada-cupin 1976. == Perhe == Hullin veli Dennis Hull pelasi 13 NHL-kautta (1964–1977) Chicago Black Hawksissa ja yhden (1977–1978) Detroit Red Wingsissä ja sai lempinimen The Silver Jet. Bobby Hullin poika, vuonna 2005 NHL-uransa lopettanut Brett Hull (The Golden Brett) on yksi NHL-historian parhaista maalintekijöistä. Myös Bobbyn kolme muuta poikaa, Bobby Hull jr., Blake Hull ja Bart Hull pelasivat jääkiekkoa alasarjoissa. == Saavutuksia ja kunnianosoituksia == * Voitti Art Ross Trophyn (eniten tehopisteitä NHL:n runkosarjakauden aikana) kolme kertaa: 1960, 1962 ja 1966 * Nimettiin kahtena vuonna NHL:n arvokkaimmaksi pelaajaksi (Hart Memorial Trophy): 1965 ja 1966 * Valittiin kymmenen kertaa NHL:n ensimmäiseen tähdistökentälliseen (1960, 1962, 1964, 1965, 1966, 1967, 1968, 1969, 1970, 1972) * Valittiin kaksi kertaa NHL:n toiseen tähdistökentälliseen: 1963 ja 1971 * NHL:n herrasmiespelaajan palkinto, Lady Byng Memorial Trophy, vuonna 1965 * Palkittiin ansioistaan Yhdysvaltain jääkiekkoilun hyväksi (Lester Patrick Trophy) vuonna 1969 * Palkittiin Order of Canada -kunniamerkillä vuonna 1978 * Valittiin Hockey Hall of Fameen vuonna 1985 * Winnipeg Jets (nykyään Phoenix Coyotes) jäädytti 19. helmikuuta 1989 Hullin pelinumeron 9 * Vuonna 1998 hän sai sijan 8 The Hockey News -lehden 100 suurimman kiekkoilijan listauksessa parhaana vasempana laitahyökkääjänä == Tilastot == 1956–57 St. Catharines Teepees OHA 52 33 28 61 95 – – – – – 1957–58 Chicago Blackhawks NHL 70 13 34 47 62 – – – – – 1958–59 Chicago Blackhawks NHL 70 18 32 50 50 6 1 1 2 2 1959–60 Chicago Blackhawks NHL 70 39 42 81 68 3 1 0 1 2 1960–61 Chicago Blackhawks NHL 67 31 25 56 43 12 4 10 14 4 1961–62 Chicago Blackhawks NHL 70 50 34 84 35 12 8 6 14 12 1962–63 Chicago Blackhawks NHL 65 31 31 62 27 5 8 2 10 4 1963–64 Chicago Blackhawks NHL 70 43 44 87 50 7 2 5 7 2 1964–65 Chicago Blackhawks NHL 61 39 32 71 32 14 10 7 17 27 1965–66 Chicago Blackhawks NHL 65 54 43 97 70 6 2 2 4 10 1966–67 Chicago Blackhawks NHL 66 52 28 80 52 6 4 2 6 0 1967–68 Chicago Blackhawks NHL 71 44 31 75 39 11 4 6 10 15 1968–69 Chicago Blackhawks NHL 74 58 49 107 48 – – – – – 1969–70 Chicago Blackhawks NHL 61 38 29 67 8 8 3 8 11 2 1970–71 Chicago Blackhawks NHL 78 44 52 96 32 18 11 14 25 16 1971–72 Chicago Blackhawks NHL 78 50 43 93 24 8 4 4 8 6 1972–73 Winnipeg Jets WHA 63 51 52 103 37 14 9 16 25 16 1973–74 Winnipeg Jets WHA 75 53 42 95 38 4 1 1 2 4 1974–75 Winnipeg Jets WHA 78 77 65 142 41 – – – – – 1975–76 Winnipeg Jets WHA 80 53 70 123 30 13 12 8 20 4 1976–77 Winnipeg Jets WHA 34 21 32 53 14 20 13 9 22 2 KC 7 5 3 8 2 1977–78 Winnipeg Jets WHA 77 46 71 117 23 9 8 3 11 12 1978–79 Winnipeg Jets WHA 4 2 3 5 0 – – – – – 1979–80 Winnipeg Jets NHL 18 4 6 10 0 – – – – – 1979–80 Hartford Whalers NHL 9 2 5 7 0 3 0 0 0 0 WHA yhteensä 411 303 335 638 183 60 43 37 80 38 NHL yhteensä 1063 610 560 1170 640 119 62 67 129 102 == Katso myös == * Luettelo Hockey Hall of Famen jäsenistä * The Hockey Newsin luettelo 100 parhaasta NHL-pelaajasta * Luettelo 1000 tehopistettä saavuttaneista NHL-pelaajista * Luettelo 500 NHL-maalia tehneistä pelaajista * Luettelo NHL-ennätysten tekijöistä == Lähteet == *Bobby Hull sivustolla legendsofhockey.net * ===Viitteet=== Luokka:Kanadalaiset jääkiekkoilijat Luokka:Hockey Hall of Fame Luokka:Hart Memorial Trophy -voittajat Luokka:Art Ross Trophy -voittajat Luokka:Lady Byng Memorial Trophy -voittajat Luokka:Officer of the Order of Canada Luokka:Vuonna 1939 syntyneet Luokka:Vuonna 2023 kuolleet Luokka:Seulonnan keskeiset artikkelit